கேள்வி: தாபத வாகை பற்றி நீங்கள் என்ன அறிந்துள்ளீர்கள்?
பதில்: தவம் செய்பவரைப் பற்றிக் கூறுவது தாபதவாகை. 'நாலிரு வழக்கின் தாபத பக்கம்' என்று தொல்காப்பியம் (1021) இதனைக் குறிப்பிடுகிறது. தவம் செய்வோரின் பணி எட்டு வகையில் அமைந்திருக்கும் என்பது தொல்காப்பியர் வகைப்பாடு.
கேள்வி: தாபத வாகை - தாபத வாழ்க்கை குறித்து விரிவாக சொல்லுங்கள்.
பதில்: புறநானூறு 251, 252 பாடல்களில் மாற்பித்தியார் என்னும் புலவர் தாபத வாழ்க்கை எப்படியிருக்கும் என்பதைக் காட்டுகிறார். அவை இங்குத் தொகுத்துத் தரப்பட்டுள்ளன. * மலையில் மூங்கில் போல் ஒழுகும் அருவியில் நீராடுவர். * வெளிச்சத்துக்காகக் காட்டு யானை ஒடித்துப் போட்டுக் காய்ந்த விறகில் தீ மூட்டுவர். * பின்புறம் தொங்கும் புரிசடையாடு வாழ்வர். * அவர்களது சடை தில்லைக் காய்க் கொத்துப் போல் இருக்கும். * இந்தச் சடையை வெயிலில் காயவைத்துக் கொள்வர். * தாளி என்னும் இலையைக் கொய்து படையல் செய்து உணவாக்கிக் கொள்வர். பகுப்பு:சங்க காலப் பண்பாடு பகுப்பு:புறநானூற்றுத் துறைகள்